 

**בבית הדין הצבאי המחוזי**

**במחוז שיפוטי צפון**

**בפני הנשיאה: אל"ם טלי פריד**

**בעניין: התובע הצבאי (ע"י ב"כ, סרן יצחק אלמו וקמ"ש תהל ברון)**

**נגד**

**הנאשם: ב/XXX טוראי א' א' א' (ע"י ב"כ, סגן מישל צ'רניחובסקי וקמ"ש גילעד כהן)**

**הכרעת-דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום24.11.2022 ועד יום 29.01.2023 למשך 67 ימים וכן בין יום 07.02.2023 לבין 24.04.2023, דהיינו 77 ימים, בהתאם לכתב האישום המתוקן ולפרטים הנוספים.

**ניתנה היום, י"ח באייר התשפ"ג, 09.05.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**נשיאה**

**גזר-דין**

הנאשם הורשע על פי הודאתו בשתי עבירות שעניינן היעדר מן השירות שלא ברשות, לתקופות של 67 ו- 77 ימים. שתי ההיעדרויות הסתיימו בהתייצבותו.

ממעצרו בגין תקופת ההיעדרות הראשונה שוחרר הנאשם בתנאים לטובת הליך שילוב. למרבה הצער לא שב הנאשם ליחידותו, לא התייצב לדיוני המעקב והחל בהיעדרות נוספת. במהלך היעדרותו זו, שלא בנוכחותו וללא ידיעתו הוחלט על מתן פטור משירות צבאי במסגרת וועדת התאמה לשירות בשל "התנהגות רעה וחמורה".

הצדדים הציגו הסדר טיעון שגובש בעקבות הליך גישור ובמסגרתו ביקשו לאזן בין מידת החומרה הגלומה בעבירות היעדרות, בשים לב למשכן, החומרה היתרה שבהפרת תנאי השחרור להליך שילוב ומנגד נשקלו נסיבותיו האישיות והכלכליות המורכבות.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזר עונש מאסר בפועל למשך ארבעים וחמישה (45) ימים, בניכוי שמונה (8) ימי מעצרו בגין תקופת ההיעדרות הראשונה. מניין ימי המאסר מיום מעצרו בגין ההיעדרות האחרונה 30.04.2023.**

**פקודת המעצר שהוצאה כנגד הנאשם מבוטלת.**

**זכות ערעור כחוק.**

**ניתן היום, ‏י"ח אייר תשפ"ג, 09.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**נשיאה**

**העתק נכון מהמקור  
  
ק' בית הדין**

**נערך על ידי: א.ל**

**בתאריך 21.05.2023**

**חתימת המגיה: סגן שיר בן- ארמון**